Diari Oficial de la Generalitat Valenciana


Sumari del DOGV 3616, del 02-11-1999 (1999/9060)

RESOLUCIÓ de 30 de setembre de 1999, del director general de Personal de la Conselleria de Cultura, Educació i ciència, per la qual s'inclou en la llista d'aspirants seleccionats, feta pública per Resolució de 26 de setembre de 1995, del director general de Personal, en les proves selectives convocades per Ordre de 28 de març de 1995, de la Conselleria d'Educació i Ciència, senyora Inmaculada López Garrido, en virtut del compliment de la sentència dictada pel Tribunal Superior de Justícia de la Comunitat Valenciana en el recurs contenciós administratiu número 3.148/1996.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/9060


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 30 de setembre de 1999, del director general de Personal de la Conselleria de Cultura, Educació i ciència, per la qual s'inclou en la llista d'aspirants seleccionats, feta pública per Resolució de 26 de setembre de 1995, del director general de Personal, en les proves selectives convocades per Ordre de 28 de març de 1995, de la Conselleria d'Educació i Ciència, senyora Inmaculada López Garrido, en virtut del compliment de la sentència dictada pel Tribunal Superior de Justícia de la Comunitat Valenciana en el recurs contenciós administratiu número 3.148/1996. [1999/X9060]
  
Per Resolució de 26 de setembre de 1995 (DOGV de 23 de novembre), del director general de Personal, es fan públiques les llistes d'aspirants que han superat les proves per a la provisió de places vacants de funcionaris de cossos docents de professors d'Ensenyament Secundari, professors tècnics de Formació Professional, professors d'escoles oficials d'Idiomes, professors i mestres de taller d'Arts Plàstiques i Disseny i professors de Música i Arts Escèniques, convocades per Ordre de 28 de març de 1995, de la Conselleria d'Educació i Ciència.
  
Per Resolució d'1 de juliol de 1999, del conseller de Cultura, Educació i Ciència, es disposa el compliment en el mateixos termes de la sentència dictada pel Tribunal Superior de Justícia de la Comunitat Valenciana en el recurs número 3.148/1996 (sentència núm. 537), interposat per la senyora Inmaculada López Garrido.
  
Esta sentència disposa:
  
«Reconeixem el dret de la recurrent a la valoració de l'experiència docent (apartat 1.1 del barem) en 4,500 punts, amb les conseqüències inherents a esta puntuació en la resolució del procés selectiu».
  
Això comporta l'obtenció per part de la senyora Inmaculada López Garrido d'un total de 7,4662 punts per valoració de mèrits que afegits als 8,5625 punts de valoració de coneixements fan una puntuació total de 16,0287 punts, de la qual cosa resulta la seua inclusió en la llista d'aspirants seleccionats per l'especialitat de Llatí del cos de professors d'Ensenyament Secundari, atès que l'últim aspirant seleccionat per esta especialitat obtingué una puntuació total de 15,6500 punts.
  
Per tot això, resolc:
  
Primer
  
Incloure en la llista d'aspirants que han superat les proves selectives convocades per Ordre de 28 de març de 1995, en l'especialitat de Llatí, del cos de professors d'Ensenyament Secundari, feta pública per Resolució de 26 de setembre de 1995, l'aspirant seleccionada en l'annex d'esta resolució amb la puntuació que s'hi indica.
  
Segon
  
L'aspirant seleccionada haurà de presentar la documentació que s'estableix en la base 9 de l'Ordre de 28 de març de 1995, en el termini de 20 dies naturals a comptar des de l'endemà de la publicació d'esta resolució en el Diari Oficial de la Generalitat Valenciana.
  
Tercer
  
Nomenar-la funcionària en pràctiques per aquest cos i especialitat. El nomenament tindrà efectes econòmics i administratius des de la presa de possessió i quedarà condicionat al compliment per part de l'aspirant dels requisits exigits en la base 2 de l'ordre de convocatòria, que es verificaran mitjançant l'examen de la documentació que s'hi haja presentat.
  
Quart
  
Contra esta resolució que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i l'addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.
  
València, 30 de setembre de 1999.- El director general de Personal: José Cano Pascual.
  
Annex
  
Cos: professors d'Ensenyament Secundari
  
Especialitat: Llatí
  
Cognoms i nom DNI Puntuació
  
López Garrido, Inmaculada 419393007 16,0287